**Муниципаль бюджет белем бирү оешмасы “ Мамадыш шәһәренең 3 нче санлы гомуми белем бирү мәктәбе”**

**Сочинение**

**Ришвәт - начар гамәл**

Эшне башкарды:3 нче А сыйныфы

укучысы Муллахмәтов Фәннүр

Җитәкче: татар теле һәм әдәбияты

укытучысы Хафизова Э.Н.

Мамадыш 2014 ел

Ришвәт. Бу сүзнең мәгънәсен аңламасам да, телевидение, радиодан ишеткәнем бар иде. Нәрсә соң ул ришвәт? Мәгънәсен аңлатуын сорап, әниемә мөрәҗәгать иттем. Әнием:

-Һәр кеше җиргә үз бәхете белән туа, ләкин бәхет җирдә аунап ятмый. Бәхетле булыр өчен, тырышып эшләргә, кешеләргә ярдәм итәргә, тәртипле , намуслы булырга кирәк. Кайбер кешеләр бу кагыйдәләрне бозалар, начар гамәлләр эшлиләр. Ә начар гамәл өчен җәза бирәләр. Ришвәт бирү (акча, кыйбатлы бүләк бирү)- максатыңа ирешүнең намуссыз, ялгыш юлын сайлау дигән сүз,- дип аңлатты ул миңа.

Менә ни өчен кайбер кешеләрне ирегеннән мәхрүм итәләр икән. Ә бит ришвәт бирүчеләр булмаса, алучылары да булмас иде. Кешеләр бәхетле яшәр иде. Минем гаиләмдә ришвәт бирүчеләр юк. Әти-әнием дә мине намуслы яшәргә, алдамаска өйрәтәләр. Әйдәгез, гадел, намуслы тормышта яшик!

